Lebuhraya Bertingkat Damansara–Shah Alam

Lebuhraya Bertingkat Damansara-Shah Alam (; DASH) ialah lebuh raya yang sedang dibina dalam kawasan Lembah Klang, Selangor, Malaysia. Pembinaan lebuh raya ini telah memakan kos sebanyak RM 11.5 juta.

 Latar belakang 
Jajaran Lebuhraya Bertingkat Damansara–Shah Alam bermula di persimpangan Puncak Perdana berhampiran dengan Universiti Teknologi MARA Kampus Puncak Perdana di Seksyen U10 Shah Alam. Kemudian, lebuh raya ini akan melalui beberapa kawasan penduduk yang padat di Lembah Klang seperti, Puncak Perdana, Subang, Kota Damansara, Denai Alam, Kampung Melayu Subang, Pinggiran Subang, Alam Impian, Sunway Damansara, Damansara Perdana dan Penchala. Jajaran akan berakhir di persimpangan Penchala di mana ia akan bergabung dengan Lebuhraya Damansara-Puchong (LDP) dan Lebuhraya Sistem Penyuraian Trafik KL Barat (SPRINT).

Terdapat 13 persimpangan di Lebuhraya Bertingkat Damansara–Shah Alam iaitu: 
 Puncak Perdana
 Alam Suria
 Denai Alam
 Kampung Melayu Subang
 Pinggiran Subang
 Subang Dua
 Lapangan Terbang Subang
 RRIM (Kwasa Damansara)
 Surian
 Seksyen 5, Kota Damansara
 Sunway Damansara
 Damansara Perdana 
 Penchala

Selain itu, terdapat tiga plaza tol yang dibina:
 Plaza Tol Denai Alam
 Plaza Tol RRIM (Kwasa Damansara)
 Plaza Tol Kota Damansara

 Sejarah 
Pembangunan yang semakin meningkat di sekitar Shah Alam dan Jalan Batu Arang (Persiaran Mokhtar Dahari) menyebabkan kemudahan jalan raya yang besar amat diperlukan. Hal ini demikian, syarikat Prolintas mencadangkan supaya lebuh raya itu dibina bagi memenuhi keperluan tersebut. Ia bukan sahaja menjadi laluan alternatif untuk Persiaran Surian di Kota Damansara dan ke Lapangan Terbang Subang, tetapi juga bertindak sebagai penghubung antara timur dan barat Lembah Klang, sekali gus melintasi Lebuhraya Baru Lembah Klang, dan menghubungkan lebuh raya dan jalan raya sedia ada seperti yang Lebuhraya Koridor Guthrie, Jalan Sungai Buloh, Jalan Lapangan Terbang Subang, Persiaran Surian, Persiaran Kenanga, Lebuhraya Damansara-Puchong (LDP) dan Lebuhraya Sistem Penyuraian Trafik KL Barat (SPRINT).  Di samping itu, lebuh raya itu akan menyelesaikan kesesakan ke laluan sedia ada akibat pembangunan di tanah Institut Penyelidikan Getah Malaysia di kawasan itu. Projek itu diperuntukkan RM4.2 juta dalam Bajet 2015.

 Insiden 

 19 Jun 2021 – Ketika dalam pembinaan lebuh raya, dua pekerja warga Bangladesh cedera selepas dihempap serpihan batu konkrit dan kerangka besi akibat keruntuhan perancah besi yang digunakan dalam pembinaan dari ketinggian 12 meter. Salah seorang daripada pekerja tersebut mengalami trauma pelbagai dan disfungsi pelbagai organ dan disahkan meniggal dunia pada keesokan harinya di wad kecemasan Hospital Sungai Buloh.
 20 Oktober 2022 – Seorang penghantar makanan berusia 24 tahun maut di tempat kejadian selepas motosikal ditungganginya terbabas dan melanggar pembahagi jalan di KM15.7 dari arah Penchala ke Denai Alam.
 25 Februari 2025 – Seorang wanita berusia 30 tahun maut di lokasi kejadian selepas motosikal yang ditungganginya hilang kawalan sebelum tercampak dan terjatuh dari jejambat setinggi 30 hingga 35 meter ke dalam Sungai Penchala di KM0.7 dari arah Shah Alam.
 24 Julai 2025 – Seorang lelaki berusia 23 tahun maut apabila motosikal yang ditunggangnya terbabas dan terjatuh dari jejambat setinggi 21 meter di susur 1/B KM0.5 ke kawasan berumput di Persiaran Pulau Angsa. Mangsa mengalami kecederaan parah di kepala dan kaki sebelum disahkan meninggal dunia di lokasi kejadian.
 23 Ogos 2025 – Seorang pelajar kulinari berusia 19 tahun maut apabila motosikal yang ditunggangnya terbabas dan terjatuh di lokasi kejadian yang sama dengan kemalangan pada 24 Julai lalu.

 Galeri 

 Rujukan 

 Pautan luar 
 Laman web rasmi

Damansara